**Ministru kabineta noteikumu projekta**

**„Grozījumi Ministru kabineta 2013.gada 25.jūnija noteikumos Nr.347**

**„Noteikumi par Eiropas Trešo valstu valstspiederīgo integrācijas fonda**

**2012.gada programmas aktivitāšu īstenošanu”” sākotnējās ietekmes novērtējuma ziņojums (anotācija)**

|  |
| --- |
|  **I Tiesību akta projekta izstrādes nepieciešamība** |
|  | Pamatojums | Saskaņā ar Eiropas Padomes 2007.gada 25.jūnija lēmuma Nr. 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projekta izdevumu atbilstību, 19.pantu, Eiropas Komisija ir apstiprinājusi Eiropas Trešo valstu valstspiederīgo integrācijas fonda 2012.gada programmu.Eiropas Komisijas 2008.gada 5.marta lēmuma Nr. 2008/457/EK, kas nosaka kārtību, kādā īstenojams Padomes lēmums 2007/435/EK, ar ko laikposmam no 2007.gada līdz 2013.gadam izveido Eiropas Trešo valstu valstspiederīgo integrācijas fondu kā daļu no Vispārīgās programmas „Solidaritāte un migrācijas plūsmu pārvaldība”, attiecībā uz dalībvalstu pārvaldības un kontroles sistēmām, administratīvās un finanšu pārvaldības noteikumiem un Fonda līdzfinansēto projekta izdevumu atbilstību (turpmāk – lēmums Nr. 2008/457/EK), 9.pants nosaka, ka dalībvalstīm jānosaka projektu atlases un finansējuma piešķiršanas procedūra.Vispārīgās programmas „Solidaritāte un migrācijas plūsmu pārvaldība” ietvaros izveidotā fondu likuma 7.panta otrās daļas 1.punkts nosaka, ka vadošās iestādes pienākums ir nodrošināt plānošanas dokumentu izstrādi, savukārt, 14.panta 3.punkts nosaka, ka Ministru kabineta kompetence ir pieņemt lēmumu par fonda projektu konkursa organizēšanas kārtību, prasības fonda finansējuma saņēmējiem, fonda projektu iesniegumu sagatavošanas un iesniegšanas kārtību un to vērtēšanas kritērijus, fonda projektu atlases kārtību, granta līguma slēgšanas kārtību, kā arī tehniskās palīdzības aktivitātes īstenošanas kārtību. Ministru kabineta 2011.gada 22.februāra protokollēmuma Nr.11 41.§ 2.punkts paredz, ka Tieslietu ministrija nodod un Kultūras ministrija no 2011.gada 1.aprīļa pārņem Eiropas trešo valstu valstpiederīgo integrācijas vadošās iestādes funkciju īstenošanu. Atbilstoši šajā protokollēmumā noteiktajam 2011.gada 29.martā ir veikts grozījums Ministru kabineta 2003.gada 29.aprīļa noteikumos Nr.241 „[Kultūras ministrijas nolikums](http://www.likumi.lv/doc.php?id=74750)”, paredzot, ka Kultūras ministrija īsteno Eiropas Trešo valstu valstspiederīgo integrācijas fonda pārraudzību. Līdz ar Ministru kabineta 2011.gada 4.oktobra noteikumiem Nr.765 „Grozījums Ministru kabineta 2010.gada 27.jūlija noteikumos Nr.676 „Vispārīgās programmas „Solidaritāte un migrācijas plūsmu pārvaldība” izveidoto fondu vadības un kontroles kārtība”” tika noteikts, ka Eiropas Trešo valstu valstspiederīgo integrācijas fonda (2007.–2013.gads) vadošā iestāde ir Kultūras ministrija. Saskaņā ar Ministru kabineta 2011.gada 22.februāra protokollēmuma Nr.11 41.§ „Protokollēmuma projekts ”Par sabiedrības integrācijas funkcijām” 10.punktu, Kultūras ministrija kā Eiropas Trešo valstu valstspiederīgo integrācijas fonda vadošā iestāde izstrādāja un virzīja apstiprināšanai Ministru kabineta noteikumus, kurā tika definēti pasākumi un to uzraudzības rādītāji, kas ir atbalstāmi Eiropas Trešo valstu valstspiederīgo integrācijas fonda (turpmāk – fonds) 2012.gada programmas noteikto aktivitāšu ietvaros, kā arī tika noteikts katrai aktivitātei piešķiramais finansējums gada programmas ietvaros. 2013.gada 25.jūnijā tika pieņemti Ministru kabineta noteikumi Nr.347 „Noteikumi par Eiropas Trešo valstu valstspiederīgo integrācijas fonda 2012.gada programmas aktivitāšu īstenošanu” (turpmāk – noteikumi). |
|  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Fonda kopējais pieejamais finansējums 2012.gada programmas ietvaros (kopā ar tehniskajai palīdzībai pieejamo finansējumu) sastāda 2 298 304,59 *euro*, no kuriem 75% veido Eiropas Komisijas finansējums 75% apmērā – 1748 691,00 *euro* un Valsts finansējums 25% apmērā - 549 613,59 *euro*.Kultūras ministrija kā fonda vadošā iestāde 2013.gada 12.jūlijā Latvijas Republikas oficiālajā izdevumā „Latvijas Vēstnesis” izsludināja atklātas projektu iesniegumu atlases konkursu. Ierobežotajā projektu iesniegumu atlasē iespējamiem pretendentiem tika nosūtīti uzaicinājumi pieteikties dalībai projektu iesniegumu atlasē.Ierobežotā projektu iesnieguma atlasē - 1.”b” aktivitātē „Vienotas koordinējošas un informatīvās struktūras izveide trešo valstu pilsoņu integrācijas atbalstam” tika iesniegts 1 (viens) projekta iesniegums un 3.aktivitē „Palīdzība efektīvi funkcionējošas integrācijas politikas veidošanā, veicot pieredzes un labās prakses apmaiņu ar citām dalībvalstīm” tikai iesniegts arī 1 (viens) projekta iesniegums, savukārt, atklātajā projektu iesniegumu atlasē – 1.”a” aktivitātē „Valodas un adaptācijas programmu attīstība trešo valstu pilsoņu integrācijai un saliedētas sabiedrības veidošanai” - 13 (trīspadsmit) projektu iesniegumi, savukārt 2.aktivitātē – 4 (četri) projektu iesniegumi. Fonda vērtēšanas komisija, vērtējot ierobežotās atlases projektu iesniegumus 1. „b” un 3.aktivitē pēc visiem vērtēšanas kritērijiem, atbalstīja 2 (divu) projekta iesniegumu virzīšanu vadošajai iestādes vadītājam apstiprināšanai ar nosacījumu, savukārt atklātajā projektu iesniegumu atlasē – 1. „a” aktivitātē tikai apstiprināti 7 (septiņi) projektu iesniegumi, 2.aktivitātē „Valsts institūciju speciālistu sniegto pakalpojumu kvalitātes un savstarpējās koordinācijas uzlabošana”– 3 (trīs) projektu iesniegumi.Vērtēšanas procesā tika konstatēts, ka 1.”a” aktivitātes un 1.”b.” aktivitātes, 3.aktivitātes ietvaros iesniegti projektu iesniegumi ar finansējuma apjomu, kas ir mazāks par konkrētā aktivitātē pieejamo finansējumu, līdz ar to veidojas finansējuma atlikums, savukārt 2.aktivitē veidojās finansējuma iztrūkums, līdz ar to fonda Vadības komiteja rakstiskā procedūrā nolēma pārdalīt fonda 2012.gada programmas ietvaros pieejamo finansējumu 61 273,78 *eur*o apmērā uz 2.aktivitāti no sekojošām aktivitātēm - no 1.”b” aktivitātes 232,60 *euro* apmērā; no 3.aktivitātes 550,65 *euro* apmērā; no 1. „a” aktivitātes 60 490,54 *euro* apmērā.Pēc fonda vērtēšanas komisijas veiktā projektu iesniegumu vērtējuma, vadošās iestādes vadītājs pieņēma lēmumus par projektu iesniegumu apstiprināšanu ar nosacījumu 1.”a” aktivitātē par kopējo summu 788597,53 *euro*  apmērā,  tāpat arī pēc projektu iesniedzēju atsacīšanās īstenot projektus, kā arī pēc izvirzīto nosacījumu neizpildes, no aktivitātē kopējā pieejamā finansējuma 1 640 864,11 *euro* apmērāveidojas pārpalikums **791 776,04 *euro*** apmērā. Atbilstoši noteikumu 2.punktam finansējuma saņēmējs maksājumus fonda projekta ietvaros par izdevumiem, kas radušies līdz 2014.gada 30.jūnijam, var veikt līdz 2014.gada 31.jūlijam. Līdz ar to fonda 2012.gada programmas ietvaros projektus ir iespējams īstenot līdz 2014.gada 30.jūnijam. Gadījumā, ja līdz minētajam termiņam netiks apstiprināti un īstenoti jauni projekti, fonda 2012.gada programmā veidosies finansējuma neapguve 791776,04 *euro* apmērā.Pamatojoties uz vadības komitejas lēmumu, vadošā iestāde nolēma izsludināt 2012.gada fonda projektu iesniegumu atlases otru kārtu, veikt grozījumus noteikumos, tajos paredzot projektu īstenošanu tikai 1.a aktivitātē un izteikt 12.punktu šādā redakcijā:„12. Projektu iesniegumu atlasi vadošā iestāde var rīkot katrai aktivitātei atsevišķi, vienlaikus vairākām aktivitātēm vai vienlaikus visām aktivitātēm, vienā vai vairākās kārtās.”, papildināt noteikumus ar 12.1 punktu: „12.1Ja projektu iesniegumu iesniegšanas kārtā netiek apgūts viss attiecīgajā kārtā pieejamais finansējums vai tiek piešķirts papildu finansējums, vadošā iestāde organizē papildu atlases kārtas par pieejamo finansējumu.”Ņemot vērā projektu īstenošanai paredzēto laiku (10 nedēļas), grozījumi paredz samazināt pieejamo finansējumu viena projekta iesnieguma attiecināmo izmaksu segšanai, samazinot maksimāli pieejamo finansējumu līdz 80 000 *euro*, grozīt 1.”a” aktivitātes ietvaros latviešu valodas un integrācijas kursa vai programmas minimālo apjomu no 120 akadēmiskām stundām uz 40 akadēmiskām stundām, kā arī izteikt 10.pielikuma 10.1.punktu šādā redakcijā: „10.1. Finansējuma saņēmējs ir spējīgs pats īstenot projekta pasākumus, tāpēc izmaksas par aprīkojuma iegādi nav attiecināmas” un svītrot 10.pielikuma 10.2., 10.3., 10.4., 10.5. un10.6.punktu.Līdz ar to Kultūras ministrija kā fonda vadošā institūcija ir sagatavojusi noteikumu projektu, paredzot īstenot fonda projektu atlases otru kārtu un nosakot projektu īstenošanu tikai 1.a aktivitātē ar šādiem sasniedzamiem uzraudzības rādītājiem – valodu un integrācijas kursos apmācīti un iesaistīti vismaz 500 trešo valstu pilsoņi; - kursos apmācīti un naturalizācijas eksāmena kārtošanai sagatavoti vismaz 300 trešo valstu pilsoņi, vienlaicīgi paredzot saīsinātu projektu iesniegšanas termiņu no konkursa izsludināšanas brīža. Noteikumu projekts neskar apstiprinātos projektus un nepārkāpj tiesiskās paļāvības principu. |
|  | Projekta izstrādē iesaistītās institūcijas | Kultūras ministrija. |
|  | Cita informācija | Nav. |

*Anotācijas II, IV un VI sadaļa – noteikumu projekts šīs jomas neskar.*

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. 1.
 | Projekta izpildē iesaistītās institūcijas  | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 1. 3.
 | Cita informācija | Nav |

Kultūras ministre D.Melbārde

Vīza: Valsts sekretārs G.Puķītis

06.02.2014.

1 216

G.Preimanis

Tālr.: 67330314, fakss 67227916

Gatis.Preimanis@km.gov.lv